**Publiskais pārskats par Līvānu novada pašvaldības kapitālsabiedrībām un tai piederošajām kapitāla daļām 2021.gadā**

*Sagatavots atbilstoši Publiskas personas kapitāla daļu un*

*kapitālsabiedrību pārvaldības likuma 36.panta 11.apakšpunktam*

Satura rādītājs

1. Ievads.
2. Pašvaldības kapitālsabiedrību pārvaldība.
3. Vispārīgā informācija par pašvaldībai piederošajām kapitālsabiedrībām un kapitāla daļām.
4. Dividenžu politika un 2021.gadā pašvaldības budžetā iemaksātās dividendes.
5. 2021.gadā notikušie valdes locekļu nominācijas procesi.
6. Informācijas atklātība kapitālsabiedrībās.
7. Pašvaldības līdzdalības izvērtējums kapitālsabiedrībās un vispārējais stratēģiskais mērķis.
8. SIA „Līvānu siltums”.
9. SIA „Līvānu dzīvokļu un komunālā saimniecība”.
10. SIA "Līvānu slimnīca".
11. SIA „Atkritumu apsaimniekošanas Dienvidlatgales starppašvaldību organizācija”.

**1. Ievads**

Saskaņā ar Publiskas personas kapitāla daļu un kapitālsabiedrību pārvaldības likuma 36.panta 11.apakšpunktu atvasināta publiska persona nodrošina, ka tās mājaslapā internetā ne vēlāk kā līdz katra gada 1. oktobrim tiek publiskots ikgadējais pārskats par atvasinātai publiskai personai piederošām kapitālsabiedrībām un kapitāla daļām. Minētajā pārskatā ietver konsolidētu informāciju par atvasinātas publiskas personas līdzdalību kapitālsabiedrībās, tās ieguldītajiem resursiem un to atdevi, kapitālsabiedrību sniegtajiem pakalpojumiem, iemaksām valsts budžetā un pašvaldību budžetos, saņemtajām valsts vai pašvaldības budžeta dotācijām, par nozarēm, kurās darbojas kapitālsabiedrības ar atvasinātas publiskas personas līdzdalību, par notikušajiem valdes un padomes locekļu nominācijas procesiem, kā arī citu informāciju, kas nepieciešama, lai sniegtu priekšstatu par atvasinātas publiskas personas kapitālsabiedrībām un kapitāla daļām. Pārskatā iekļauj arī informāciju par to, kā atvasināta publiska persona un tai piederošās kapitālsabiedrības izpildījušas šā panta 36. un šā likuma 58. panta prasības.

Likuma “Par pašvaldībām” 14.panta pirmās daļas 1.punktā ir noteikts, ka pašvaldībām, pildot savas funkcijas likumā noteiktajā kārtībā, ir tiesības veidot pašvaldību iestādes, dibināt biedrības vai nodibinājumus, kapitālsabiedrības, kā arī ieguldīt savus līdzekļus kapitālsabiedrībās.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā ir noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā ir noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada pašvaldībai (turpmāk tekstā – Pašvaldība) pieder kapitāla daļas četrās kapitālsabiedrībās un tām ir būtiska loma novada iedzīvotāju dzīves kvalitātes uzlabošanā.

**2. Pašvaldības kapitālsabiedrību pārvaldība**

Pašvaldība sev piederošo kapitāla daļu kapitālsabiedrībās pārvaldību realizē atbilstoši Publiskas personas kapitāla daļu un kapitālsabiedrību pārvaldības likuma un uz tā pamata izdoto Ministru kabineta noteikumu un Pašvaldības domes lēmumu prasībām.

Saskaņā ar Publiskas personas kapitāla daļu un kapitālsabiedrību pārvaldības likuma 14.panta pirmo daļu pašvaldības kapitāla daļu turētāja pārstāvis SIA “Līvānu siltums”, SIA “Līvānu dzīvokļu un komunālā saimniecība”, Līvānu novada domes pašvaldības SIA "Līvānu slimnīca", SIA „ Atkritumu apsaimniekošanas Dienvidlatgales starppašvaldību organizācija” ir Līvānu novada pašvaldības izpilddirektors. Tādejādi Pašvaldības kapitālsabiedrību pārvaldību 2021.gadā veica pašvaldības izpilddirektors, kuram viens no pienākumiem saskaņā ar minētā likuma 14.panta pirmo daļu ir pieņemt likumā paredzētos kapitāla daļu turētāja lēmumus. Ar domes lēmumu ieceltais atbildīgais darbinieks sniedza pašvaldības izpilddirektoram nepieciešamās ziņas un sagatavoja dokumentus, lai pašvaldības izpilddirektors varētu pildīt kapitāla daļu turētāja funkcijas Pašvaldības kapitālsabiedrībās, t. sk. pieņemt dalībnieku sapulces lēmumus.

Atbildīgā darbinieka pienākumos ietilpst:

1. ziņot kapitāla daļu turētāja pārstāvim par katru Sabiedrības dalībnieku sapulci tūlīt pēc tam, kad saņemts paziņojums par sapulces sasaukšanu un iepazīstina viņu ar sapulces darba kārtību;

2. sniegt kapitāla daļu turētāja pārstāvim ziņas, kas ir atbildīgā darbinieka rīcībā, lai viņš varētu pieņemt dalībnieku sapulces lēmumus;

3. sagatavot atzinumu par Sabiedrības sagatavotiem dalībnieku sapulcē izskatāmajiem projektiem un citiem dokumentiem;

4. regulāri apkopot informāciju par Sabiedrības saimnieciski finansiālās darbības rezultātiem un nekavējoties informēt kapitāla daļu turētāja pārstāvi par riskiem, kas varētu radīt zaudējumus vai citu kaitējumu Sabiedrības darbībā;

5. sniegt atzinumu par Sabiedrībai doto uzdevumu un mērķu sasniegšanu un to atbilstību Sabiedrības darbības stratēģijai;

6. sniegt priekšlikumus un norādījumus par kontrolējošo institūciju konstatēto pārkāpumu un risku novēršanu;

7. veikt citas darbības un izpildīt uzdevumus, ko viņam rakstveidā uzdevis kapitāla daļu turētāja pārstāvis un ko nosaka normatīvie akti.

**3. Vispārīgā informācija par pašvaldībai piederošajām kapitālsabiedrībām un kapitāla daļām.**

Pašvaldībai kapitāla daļas pieder sekojošās kapitālsabiedrībās:

1. Sabiedrība ar ierobežotu atbildību "Līvānu siltums" – 100%,

2. Sabiedrība ar ierobežotu atbildību "Līvānu dzīvokļu un komunālā saimniecība" – 100%,

3. Sabiedrība ar ierobežotu atbildību "Līvānu slimnīca" -100%,

4. Sabiedrība ar ierobežotu atbildību „ Atkritumu apsaimniekošanas Dienvidlatgales starppašvaldību organizācija” - 5,28%.

**4. Dividenžu politika un 2021.gadā pašvaldības budžetā iemaksātās dividendes**

Publiskas personas kapitāla daļu un kapitālsabiedrību pārvaldības likuma 35.panta pirmajā daļā noteikts, ka atvasinātas publiskas personas augstākā lēmējinstitūcija reglamentē kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķirošā ietekme.

Pašvaldībā dividenžu izmaksu politiku nosaka 2015.gada 26.novembra Līvānu novada domes sēdes lēmums Nr. 18 – 21 ”Par minimālās dividendēs izmaksājamās peļņas daļas noteikšanu”.

SIA „Līvānu dzīvokļu un komunālā saimniecība” 2021.gadā strādājusi ar peļņu 104880 EUR, kuru, pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2022.gada 18.marta dalībnieku sapulces lēmumu Nr. 1-1 nolemj novirzīt iepriekšējo gadu zaudējumu segšanai.

SIA „Līvānu siltums” 2021.gadā strādājusi ar peļņu 236458 EUR. Pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2022.gada 16.marta dalībnieku sapulces lēmumu Nr. 1-1 nolemj peļņas daļu 10% apmērā 23645,80 EUR izmaksāt dividendēs.

SIA „Līvānu slimnīca” 2021.gadā strādājusi ar peļņu 101994 EUR. Pamatojoties uz 2022.gada 31.marta Līvānu novada domes lēmumu Nr. 6 - 32 “Par atbrīvošanu no dividenžu maksāšanas” un Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2022.gada 31.marta dalībnieku sapulces lēmumu Nr. 1-1 nolemj atbrīvot no dividenžu maksāšanas, peļņu novirzot kapitālsabiedrības infrastruktūras uzlabošanai un darbības nepārtrauktības veicināšanai paredzēto krājumu izveidei.

SIA „Atkritumu apsaimniekošanas Dienvidlatgales starppašvaldību organizācija” finansiālo darbību 2021.gadā noslēgusi ar peļņu 361477 EUR. Ar 2022.gada 11.marta dalībnieku sapulces lēmumu nolemj pārskata gada peļņas 361477 EUR 50% tas ir 180738,50 EUR sadalīt dividendēs dalībniekam proporcionāli viņam piederošo daļu nominālvērtību summai. Līvānu novada pašvaldība dividendēs saņēma 9543,00 EUR.

**5. 2021.gadā notikušie valdes locekļu nominācijas procesi**

2021.gadā Pašvaldības kapitālsabiedrību valdes locekļu nominēšanas procesi nav notikuši.

**6. Informācijas atklātība kapitālsabiedrībās**

Pašvaldības kapitālsabiedrības ir izpildījušas Publiskas personas kapitāla daļu un kapitālsabiedrību pārvaldības likuma 58. panta prasības.

Informācija par Pašvaldības kapitālsabiedrībām atrodama interneta mājas lapās:

SIA „Līvānu dzīvokļu un komunālā saimniecība” - <https://www.livanudzks.lv/publiskojama-informacija>

SIA „Līvānu siltums” - <https://www.livani.lv/lv/filiale/livanu-siltums>

SIA „Līvānu slimnīca” - <https://livanuslimnica.lv>

SIA „Atkritumu apsaimniekošanas Dienvidlatgales starppašvaldību organizācija” - [www.aadso.lv](http://www.aadso.lv)

**7.Pašvaldības līdzdalības izvērtējums kapitālsabiedrībās un vispārējais stratēģiskais mērķis**

Publiskas personas kapitāla daļu un kapitālsabiedrību pārvaldības likuma 7.pantā ir noteikts, ka publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem.

Lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver:

1) vērtējumu attiecībā uz atbilstību šā likuma 4.panta nosacījumiem;

2) vispārējo stratēģisko mērķi.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada dome ar 2021.gada 27.maija lēmumu Nr. 8-29 “Par līdzdalību SIA “Līvānu dzīvokļu un komunālā saimniecība”” apstiprināja pārvērtējumu par Līvānu novada pašvaldības tiešo līdzdalību SIA “Līvānu dzīvokļu un komunālā saimniecība” un nolēma saglabāt līdzdalību SIA “Līvānu dzīvokļu un komunālā saimniecība” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novada Līvānu pilsētā kvalitatīvus sabiedriskos ūdenssaimniecības pakalpojumus;
2. nodrošināt Līvānu novada Līvānu pilsētā kvalitatīvus pašvaldības dzīvojamo māju pārvaldīšanas un apsaimniekošanas pakalpojumus līdz dzīvojamo māju pārvaldīšanas tiesību nodošanai dzīvokļu īpašniekiem.

Līvānu novada dome ar 2021.gada 17.jūnija lēmumu Nr. 9-17 “Par līdzdalību SIA “Līvānu siltums”” apstiprināja pārvērtējumu par Līvānu novada pašvaldības tiešo līdzdalību SIA “Līvānu siltums” un nolēma saglabāt līdzdalību SIA “Līvānu siltums” (pašvaldības līdzdalība -100%), kā arī noteica kapitālsabiedrības vispārējo stratēģisko mērķi: nodrošināt Līvānu novada Līvānu pilsētā kvalitatīvus siltumenerģijas apgādes pakalpojumus.

**8. SIA “Līvānu siltums”.**

SIA „Līvānu siltums”, reģ. Nr. 40003482591, juridiskā adrese: Zaļā iela 39, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 2000.gada 25.februārī. Līvānu novada pašvaldībai pieder SIA „Līvānu siltums” 100 % kapitāla daļu. Daļas ir vienādas un nedalāmas. Katrai daļai ir vienas balss tiesības, kā arī tiesības piedalīties kapitālsabiedrības pārvaldē un peļņas sadalē.

Sabiedrībai nav līdzdalības citās kapitālsabiedrībās.

Valde: Valērijs Priluckis - valdes priekšsēdētājs.

SIA „Līvānu siltums" kā pašvaldības kapitālsabiedrības pamatdarbības veids ir siltumenerģijas apgādes pakalpojumu sniegšana Līvānu novada Līvānu pilsētā. SIA no nodibināšanas brīža sniedz iedzīvotājiem - fiziskajām, juridiskajām un publiskajām personām kvalitatīvus siltumenerģijas apgādes pakalpojumus. Kapitālsabiedrības darbības joma atbilstoši SIA ‘’Līvānu siltums’’ statūtiem ir siltumapgāde un siltumtīkli, tvaika piegāde un gaisa kondicionēšana (NACE klasifikators 35.30).

SIA ‘’Līvānu siltums’’ ir pilnvarotā persona daudzdzīvokļu dzīvojamo māju Līvānos - Kurzemes ielā 8, Lāčplēša ielā 15, Vecticībnieku ielā 6, Rīgas ielā 128, Rīgas ielā 37 energoefektivitātes paaugstināšanas pasākumu īstenošanā, kas ietver ēkas atjaunošanu, un ēkas siltināšanas pasākumus saskaņā ar energoaudita pārskata priekšlikumiem, tādējādi uzlabojot ēkas energoefektivitāti un veicot energoresursu efektīvu izmantošanu AS "Attīstības finanšu institūcija Altum", reģ. Nr.50103744891, projektos un pamatojoties uz Ministru kabineta 2016.gada 15.marta noteikumos Nr.160 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi” noteikto energoefektivitātes paaugstināšanas pasākumu ietvaros.

**Nozīmīgākie notikumi 2021.gadā**.

Atbilstoši vidējā termiņa attīstības stratēģijai 2015.- 2021.gadam un īstermiņa darbības plānam 2021.gadam, kapitālsabiedrība veica šādus pasākumus ūdens un kanalizācijas sistēmas sakārtošanā Līvānu pilsētas industriālajā zonā: SIA ‘’Līvānu siltums’’ katlu mājas lietus notekūdeņu sistēmas pieslēgšana pilsētas notekūdeņu kolektoram, kanalizācijas sistēmas pieslēgšana pilsētas kanalizācijas kolektoram un katlu mājas pieslēgšana pilsētas ūdensvadam. Kanalizācijas tīklu sakārtošanai ir iegādāta piekabināmā asenizācijas vakummuca, bet materiāli tehniskās bāzes nodrošināšanai kvalitatīvu pakalpojumu sniegšanā - kravas pašizgāzējs ar pilnu masu 3 500 kg.

2021.gadā tika veikti SIA „Līvānu siltums” katlu mājas ēku un administrācijas ēkas remontdarbi un teritorijas labiekārtošana. Katlu mājas ēkā ir ierīkots sanitārais mezgls, struktūrvienības ‘’Darbnīcas’’ telpās ieklātas betona grīdas un ir uzsākts administrācijas ēkas iekštelpu tekošais remonts.

Pārskata gadā 14 siltuma apgādes objektiem tika uzstādīti siltumenerģijas skaitītāji Kamstrup Multical 403. Augstākminētiem skaitītājiem ir augstāka jūtība, kas ietekmē mērījumu precizitāti, it īpaši siltā laika periodos, kad ir mazs siltuma patēriņš.

2021.gadā SIA “Līvānu siltums” izsludināja trīs atklātus konkursus par ēku atjaunošanas un energoefektivitātes uzlabošanas būvdarbiem daudzdzīvokļu mājās Kurzemes ielā 8, Lāčplēša ielā 15 un Rīgas ielā 37, kā arī iepirkumu par būvdarbu būvuzraudzība daudzdzīvokļu dzīvojamās mājās Lāčplēša ielā 15, Kurzemes ielā 8.

**Plānotie būtiskie notikumi 2022.gadā.**

2022.gada 16.martā SIA ‘’Līvānu siltums’’ dalībnieku sapulce apstiprināja kapitālsabiedrības izstrādāto vidēja termiņa attīstības stratēģiju 2022.-2028.gadam (iekļaujot īstermiņa darbības plānu 2022.-2024.gadam).

2022.gadā ir ieplānots paveikt sekojošus darbus:

**- Turpināt uzsāktos ūdensapgādes un kanalizāciju tīklu izbūves, atjaunošanas un palaišanas** darbus SIA ‘’Līvānu siltums’’ katlu mājā;

- Daudzdzīvokļu dzīvojamo māju siltummezglos ierīkot siltumenerģijas patēriņa attālinātās datu nolasīšanas sistēmu;

- Izbūvēt betonēto laukumu ar platību 1000 m² un iegādāties autosvarus koksnes šķeldas daudzuma reģistrācijai;

- Uzsākt katlu mājas pievedceļa pārbūvi un nodrošināt to ar apgaismojuma sistēmu;

- Izstrādāt tehniski-ekonomisko pamatojumu saules paneļu uzstādīšanai SIA ,,Līvānu siltums’’ katlu mājā.

|  |  |  |
| --- | --- | --- |
| Galvenie finanšu rādītāji, EUR | 2021. | 2020. |
| Apgrozījums | 1 363 134 | 1 037 720 |
| Peļņa/ zaudējumi | 236 458 | 327 161 |
| Aktīvi | 2 392 720 | 2 487 957 |
| Naudas atlikums | 935 157 | 681 503 |
| Pamatkapitāls | 2 072 345 | 2 072 345 |
| Pašu kapitāls | 3 004 978 | 2 825 377 |
| Veiktās iemaksas valsts un pašvaldības budžetā | 367 315 | 300 037 |

*Informācijas avots:* **SIA valdes informācija**

**9.SIA „Līvānu dzīvokļu un komunālā saimniecība”**

SIA „Līvānu dzīvokļu un komunālā saimniecība”, reģ. Nr. 41503010497, juridiskā adrese: Rīgas iela 2b, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 20.aprīlī. Līvānu novada pašvaldībai pieder SIA „Līvānu dzīvokļu un komunālā saimniecība” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Raimonds Šubnikovs - valdes priekšsēdētājs, Guntis Stiprais - valdes loceklis.

SIA “Līvānu dzīvokļu un komunālā saimniecība “ saimnieciskā darbības veidi:

* daudzdzīvokļu namu kopīpašumā esošo daļu apsaimniekošana un komunālo pakalpojumu sniegšana;
* ūdens ieguve un piegāde, notekūdeņu savākšana un attīrīšana Līvānu pilsētas teritorijā;
* cieto sadzīves atkritumu savākšana Līvānu novadā un nodošana apglabāšanai vai tālākai pārstrādei;
* asenizācijas pakalpojumu sniegšana Līvānu pilsētā un novadā;
* pilsētas ceļu, ielu un ietvju apsaimniekošana un remonts;
* pilsētas zaļās zonas, parku un skvēru apsaimniekošana;
* pilsētas sabiedriskās tualetes uzturēšana.

Sabiedrība ir vienīgais uzņēmums Līvānu novadā, kas nodarbojas ar iepriekš minēto pakalpojumu sniegšanu.

Nozīmīgākie notikumi **2021. gadā**:

* 2021. gadā turpinājās projekta Līvānu ūdenssaimniecības attīstības III kārtas otrā daļas apgūšana.
* No daudzdzīvokļu māju izveidotajiem uzkrājumiem 2021. gadā paveikti remontdarbi 77 tūkst. EUR vērtībā.

Plānotie būtiskākie notikumi **2022. gadā**:

* 2022. gadā turpinās projekta “Līvānu ūdenssaimniecības attīstība, III kārta” realizācijas noslēgums, kas virzīts uz projekta rezultatīvo rādītāju sasniegšanu (mājsaimniecību pieslēgumi centralizētai ūdens un kanalizācijas sistēmai)
* Daudzdzīvokļu mājās, kurās jau ir izveidoti uzkrājumi māju atjaunošanai un plānoto remontdarbu veikšanai, tiek veikti remontdarbi.
* Turpinās aktīvs darbs pie debitoru parādu piedziņas.
* Tiek plānota atkritumu savākšanas un šķirošanas pakalpojuma kvalitātes pilnveidošana, šķiroto atkritumu laukumu izbūve.
* Tiek plānots turpināt uzlabot ūdens mērījumu nolasīšanas sistēmu.

Galvenie finanšu rādītāji **2021. un 2020. gadā**:

* Neto apgrozījums pa darbības veidiem:

|  |  |  |  |
| --- | --- | --- | --- |
| Darbības veidi | 31.12.2021., EUR | 31.12.2020., EUR | Izmaiņas (+,-), EUR |
| Apsaimniekošanas pakalpojumi, īres maksas pakalpojumi | 675 478 | 655 782 | 19 696 |
| Sadzīves atkritumu apsaimniekošana | 335 088 | 307 626 | 27 462 |
| Kanalizācijas un ūdens pakalpojumi | 481 050 | 408 795 | 72 255 |
| Teritorijas uzturēšana, labiekārtošana | 436 344 | 374 756 | 61 588 |
| Pārējie | 33 640 | 1. 116 | (476) |
| Būvniecības pakalpojumi | 47 416 | 54 152 | (6 736) |
| **Kopā** | **2 009 016** | **1 835 227** | **173 789** |

* Peļņa/zaudējumi

1. 2021.gadu sabiedrība noslēdza ar 104 880 EUR peļņu. Peļņa skaidrojama ar:

* Lai nodrošinātu 2017.gada 29. septembra Aizdevuma līguma Nr. A1/1/17/694 pamatsummas atmaksu, ūdenssaimniecības pakalpojumu tarifā (saskaņā ar SPRK metodiku) tika iekļauta kredīta pamatsumma, bet netika iekļauts par aizdevuma līdzekļiem izveidoto pamatlīdzekļu nolietojums. Līdz ar to aizdevuma pamatsummas atmaksu nodrošina peļņa, kas tiek gūta caur pakalpojuma tarifu. Tas bija nepieciešams sakarā ar to, ka aizdevuma atmaksas termiņš ir 30 gadi, bet izveidoto pamatlīdzekļu nolietojuma laiks – 50 gadi.

2020.gadu sabiedrība noslēdza ar 69 761 EUR zaudējumiem. Zaudējumi skaidrojami ar:

* ūdensvada un kanalizācijas iecirkņa zaudējumiem sakarā ar pakalpojumu tarifā neiekļautajām projekta “Ūdenssaimniecības attīstības III kārta” izmaksām (iekļautas jaunajā ūdenssaimniecības pakalpojumu tarifā ar 01.09.2020.)
* uzkrājumu veidošanu šaubīgajiem debitoriem, kuri 2020. gadā nebija veikuši nevienu maksājumu par saņemtajiem pakalpojumiem
* saistībām pret iedzīvotāju uzkrājumiem plānotajiem remontdarbiem, kas vēl nav apgūti
* Aktīvi

|  |  |  |
| --- | --- | --- |
| Aktīvs | 2021.gads, EUR | 2020.gads, EUR |
| Ilgtermiņa ieguldījumi |  |  |
| Nemateriālie ieguldījumi |  |  |
| Koncesijas, patenti, licences, preču zīmes un tamlīdzīgas tiesības. | 91 | 706 |
|  |  |  |
| Nemateriālie ieguldījumi kopā | 91 | 706 |
| Pamatlīdzekļi |  |  |
| Nekustamie īpašumi: |  |  |
| a) zemes gabali, ēkas un inženierbūves | 13 656 124 | 13 985 665 |
| Ilgtermiņa ieguldījumi nomātajos pamatlīdzekļos | 3 782 | 4 255 |
| Tehnoloģiskās Iekārtas un ierīces | 803 537 | 873 534 |
| Pārējie pamatlīdzekļi un inventārs. | 19 203 | 14 124 |
| Pamatlīdzekļu izveidošana un nepabeigto celtniecības objektu izmaksas | 4 930 | 4 930 |
|  |  |  |
| Pamatlīdzekļi kopā | 14 487 576 | 14 882 508 |
| Ilgtermiņa ieguldījumi kopā | 14 487 667 | 14 883 214 |
| Apgrozāmie līdzekļi |  |  |
| Krājumi |  |  |
| Izejvielas, pamatmateriāli un palīgmateriāli. | 63 596 | 59 286 |
| Avansa maksājumi par krājumiem | 3 840 | 0 |
| Krājumi kopā | 67 436 | 59 286 |
| Debitori |  |  |
| Pircēju un pasūtītāju parādi. | 254 139 | 244 593 |
| Nākamo periodu izmaksas.  Citi debitori  Uzkrātie ieņēmumi | 1 862  75  6 316 | 2314  75 |
| Debitori kopā | 262 392 | 246 982 |
| Nauda | 481 437 | 311 898 |
| Apgrozāmie līdzekļi kopā | 811 265 | 618 166 |
| Aktīvu kopsumma | 15 298 932 | 15 501 380 |

* Pamatkapitāls, Pašu kapitāls

|  |  |  |  |  |
| --- | --- | --- | --- | --- |
|  | Akciju vai daļu  kapitāls (pamatkapitāls) | Ilgtermiņa  ieguldījumu  pārvērtēšanas  rezerve | Nesadalītā peļņa vai zaudējumi | Pašu kapitāls  /kopā |
| Atlikums 2019.gada 31.decembrī | 2 160 204 | 26 535 | (357 686) | 1 829 053 |
| Ilgtermiņa ieguldījumu pārvērtēšanas rezerves atlikuma palielinājums/samazinājums |  | (20 926) |  | (20 926) |
| Nesadalītās peļņas palielinājums/samazinājums |  |  | (69 761) | (69 761) |
| Pamatkapitāla palielinājums | 1 747 201 |  |  | 1 747 201 |
| Atlikums 2020.gada 31.decembrī | 3 907 405 | 5 609 | (427 447) | 3 485 567 |
| Ilgtermiņa ieguldījumu pārvērtēšanas rezerves atlikuma palielinājums/samazinājums |  | (5 609) |  | (5 609) |
| Nesadalītās peļņas palielinājums/samazinājums |  |  | 104 880 | 104 880 |
| Pamatkapitāla palielinājums |  |  |  |  |
| Atlikums 2021.gada 31.decembrī | 3 907 405 | 0 | (322 567) | 3 584 838 |

* Veiktās iemaksas valsts un pašvaldības budžetā

|  |  |  |
| --- | --- | --- |
| Nodoklis/maksājums, EUR | 2020.gads | 2021.gads |
| DIVIDENDES pašvaldībai | 0 | 0 |
| Iedzīvotāju ienākuma nodoklis | 105 666 | 106 346 |
| Uzņēmuma ienākuma nodoklis | 0 | 0 |
| Pievienotās vērtības nodoklis | 228 394 | 277 123 |
| VSAOI | 331 984 | 317 982 |
| Dabas resursu nodoklis | 13 099 | 14 222 |
| Nekustamā īpašuma nodoklis | 11 965 | 11 867 |
| Uzņēmējdarbības riska nodeva | 534 | 528 |
| Transporta līdzekļu ekspluatācijas un vieglo transportlīdzekļu nodoklis | 4 505 | 5 493 |
| Citas nodevas un iemaksas | 0 | 0 |
| Kopā nodokļi, nodevas | 696 147 | 733 561 |

*Informācijas avots:* **SIA valdes informācija**

**10.SIA "Līvānu slimnīca".**

SIA „Līvānu slimnīca”, reģ. Nr. Nr. 40003231451, juridiskā adrese: Zaļā iela 44, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 1.decembrī. Līvānu novada pašvaldībai pieder SIA „Līvānu slimnīca” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Vadims Krimans - valdes priekšsēdētājs.

SIA "Līvānu slimnīca" pamatdarbības veids ir medicīnisko un sociālo pakalpojumu sniegšana.

**Nozīmīgākie notikumi 2021.gadā:**

SIA “Līvānu slimnīca” nodrošina medicīnisko un sociālo pakalpojumu sniegšanu Līvānu novada iedzīvotājiem, kā arī iedzīvotājiem no visas Latvijas teritorijas. Pandēmijas COVID – 19 laikā tika nepārtraukta slimnīcas darbība.

**Stacionārs**

2021.gadā veiktais darba apjoms atbilstoši līguma nosacījumiem 1119348 EUR, t.sk. finansējums darba algas pieaugumam 207994 EUR. 2022.gadā noslēgtā plānotā līguma summa ir 1371900 EUR, t.sk. finansējums darba algas pieaugumam 111933 EUR.   
  
**Ambulators**  
2021.gadā veiktais darba apjoms atbilstoši līguma nosacījumiem 288262 EUR,t.sk. finansējums darba algas pieaugumam 31481 EUR. 2022.gadā noslēgtais līgums par plānotajiem ambulatorajiem pakalpojumiem 265367 EUR, t.sk. finansējums darba algas pieaugumam 7917 EUR.

SIA “Līvānu slimnīca” nodrošina un uzlabo kvalitāti **medicīniskās aprūpes mājās pakalpojumiem** Līvānu novada iedzīvotājiem. 2021.gadā pakalpojums sniegts 143 pacientiem.

**Ilgstoša sociālā aprūpe un sociālā rehabilitācija**    
2021.gadā uzturēšanās maksa sastādīja no 12,50 EUR līdz 15,50 EUR par 1 diennakti. 2021.gada ieņēmumi par sociāliem pakalpojumiem sastādīja 190624 EUR.

**Svarīgākie pasākumi 2021.gadā**

Turpinām uzlabot sniegto stacionārās un ambulatoro veselības aprūpes un uzņemšanas nodaļas pakalpojumu kvalitāti, t.sk. speciālistu piesaiste (ārsti, medmāsas u.c.).  
Sadarbība ar  „DR. MAURIŅA vēnu klīniku”, “Veselības centrs 4”, “Veselības apvienības centru” un citiem privātiem pakalpojumu sniedzējiem veselības pakalpojumu nodrošināšanā iedzīvotājiem. Nodrošinām tālāko konsultāciju sniegšanu iedzīvotājiem pie speciālistiem (ārsts –traumatologs, ortopēds, dermatologs, neirologs u.c.). Paplašināts pakalpojumu piedāvājums, piemēram, holtera monitorēšana (iepirkti holtera monitori), kurus izmanto vietējo un citu apkārtesošo pašvaldību iedzīvotāji.

Visa gada garumā Līvānu slimnīcā notika Mobilā mammogrāfa pārbaudes.

Līvānu slimnīca visa gada garumā noorganizēja Donora dienas sadarbībā ar Asins Donoru centru.

Veikts remonts un atjaunošanas darbi centralizētai skābekļa sistēmai, lai nodrošinātu skābekļa terapiju smagiem pacientiem. Veikta vienkāršotā telpu atjaunošana. Kondicionieru uzstādīšana slimnīcas kabinetos, tai skaitā ķirurga kabinetā.

Stacionāra nodaļā iegādāts aprīkojums (drēbju skapji, dīvāni u.c.), virtuves blokā (gaļas mašīna, ledusskapis).

Pilnveidota iestādes pakalpojumu darbība, darbojas verifikācijas sistēma medikamentu uzskaitei slimnīcai, ievadam jaunus datus sistēmā SAIRIS (stacionāra ārstniecības iestāžu resursu informācijas sistēma). Sadarbības līguma ietvaros ar Jēkabpils Reģionālo slimnīcu turpinās darbs speciālistu piekļūšanai DATAMED sistēmai (radioloģisko izmeklējumu pārlūkošanai). Notiek plānveidīgs darbs e-veselības kvalitātes uzlabošanā un ieviešanā. Datortehnikas aprīkojuma un printeru, medicīnisko ledusskapju vakcīnu glabāšanai uzstādīšana slimnīcas Vakcinācijas kabineta darbības kvalitatīvai nodrošināšanai. Datortehnikas aprīkojuma un printeru uzstādīšana slimnīcas darbības kvalitatīvai nodrošināšanai.

Ārsti speciālisti patstāvīgi apmeklē seminārus un apmācības, kā arī izmanto EVISIT piedāvātās maksas un bezmaksas lekcijas savas kvalifikācijas paaugstināšanai. Stacionāra nodaļas darbinieku dalība tālākizglītības, profesionālās kvalifikācijas paaugstināšanas pasākumos (semināri, apmācības u.c.).

Līvānu slimnīcas Ilgstošas sociālās aprūpes un sociālās rehabilitācijas nodaļā veikts klientu dzīvojamo telpu remonts. Iegādātas funkcionālās gultas (35 gab.), funkcionālie galdi (35 gab.), mazvērtīgais inventārs (gultas veļa, spilveni, darba apģērbs, higiēnas piederumi u.c.). Iegādāti Ilgstošās sociālās aprūpes un sociālās rehabilitācijas nodaļai dzīvojamām istabām LED televizori (15 gabali). Sadarbība ar Labklājības ministriju sociālo pakalpojumu jautājumu risināšanā, konferenču apmeklēšana Zoom platformās, kā arī gada darbības pārskata sagatavošana un ikdienas informācijas sniegšanas saistībā ar COVID 19 saslimšanas rādītājiem.

Turpinām sadarbību ar reģionālām un valsts slimnīcām, ievērojot noslēgtā līguma nosacījumus par sadarbību ar Jēkabpils reģionālo slimnīcu.

**Svarīgākie līgumi**

Līvānu novada domes nedzīvojamo telpu nomas līgums Nr.139 noslēgts 2004.gada 10.decembrī un ir spēkā līdz 2014.gada 30.novembrim. 2008.gada 03.martā noslēgta vienošanās Nr.1 par grozījumiem 2004.gada 10.decembra nomas līgumā Nr. 139. Grozījumi pagarina līguma termiņu līdz 2020.gada 31.decembrim. 2016.gada 17.augustā noslēgta vienošanās par grozījumiem 2004.gada 10.decembra nomas līgumā Nr.139. Grozījumi pagarina līguma termiņu līdz 2031.gada 31.decembrim.

**Plānotie būtiskākie notikumi 2022.gadā**

1. Stacionāra, ambulatorās un uzņemšanas daļas darba kvalitātes uzlabošanai un pakalpojumu sniegšanai iegādāts medicīniskais aprīkojums (pacienta monitori ar printeri, šlirces sūknis, infūzijas sūknis, analīžu analizatori u.t.t.).
2. Iegādāti Ilgstošās sociālās aprūpes un sociālās rehabilitācijas nodaļai aprīkojums (elektriskais pacēlājs klientu mazgāšanas nodrošināšanai, poda pacēlāji u.t.t.).
3. Vakcinācijas kabineta darba nodrošināšanai aprīkojums (ledusskapis, svari, aparāti spiediena mērīšanai u.t.t.). Pie slimnīcas ieejas durvīm ir uzstādīts Bezkontakta stends PRO 7 roku dezinfekcijai.
4. Tiks nodrošināti jauni maksas speciālistu konsultācijas Veselības centrs 4, (ārsts -dermatologs, ķirurgs -proktologs, pulmonologs, LOR speciālists u.c.). Dr. Mauriņa klīnika turpina sniegt flebologa konsultācijas.
5. Tiek attīstīts darbs ar jaunām tehnoloģijām (iepirkti datori ar programmatūrām, printeri, datorergonomiskie galdi u.t.t)
6. Ultrasonogrāfijas kabinetā iegādāta datortehnika, lai nodrošinātu piekļuve DATAMED sistēmai, lai izmeklējuma apraksti būtu pieejami pacientam un ģimenes ārstiem.
7. Veiktas telpu iekārtošanas visās nodaļās slimnīcā (uzstādītas jaunas žalūzijas, pacientu un klientu istabās izvietotas jaunas funkcionālās gultas un funkcionālie skapīši, iekārtota ārstu istaba).
8. Noslēgts līgums ar Veselības inspekciju par gaisa kvalitātes monitorēšanu, par ventilācijas sistēmas un apgaismojuma pārbaudes veikšanu, atzinuma sagatavošanai.
9. Veikta dokumentācijas izstrāde, lai veiktu saimniecības ēkas vienkāršotu renovāciju, notikusi tirgus izpēte, tiek plānoti darbi.
10. Jautājuma risināšana ar pašvaldību par ģeneratora iegādi, kā arī kopā ar SIA “Līvānu siltums” risināt jautājumu par siltumapgādi, savukārt ar SIA “Līvānu dzīvokļu un komunālo saimniecību” par ūdensapgādi saistībā ar energoresursu sadārdzinājumu.

|  |  |  |
| --- | --- | --- |
| Galvenie finanšu rādītāji, EUR | 2021. | 2020. |
| Apgrozījums | 1 696 051 | 1 639 598 |
| Peļņa/ zaudējumi | 101 994 | 217 281 |
| Aktīvi | 628 984 | 650 997 |
| Naudas atlikums | 838 671 | 730 673 |
| Pamatkapitāls | 762 535 | 762 535 |
| Pašu kapitāls | 918 030 | 816 036 |
| Veiktās iemaksas valsts un pašvaldību budžetā | 485 940 | 411 064 |

*Informācijas avots:* **SIA valdes informācija**

**11.SIA „Atkritumu apsaimniekošanas Dienvidlatgales starppašvaldību organizācija”**

SIA „Atkritumu apsaimniekošanas Dienvidlatgales starppašvaldību organizācija”, reģ. Nr. 41503029988, , juridiskā adrese: Ģimnāzijas iela 28-2, Daugavpils, LV-5401, dibināta 2002.gada 6.maijā. Līvānu novada pašvaldībai pieder SIA „Atkritumu apsaimniekošanas Dienvidlatgales starppašvaldību organizācija” 5,28% kapitāla daļu.

Sabiedrībai nav līdzdalības citās kapitālsabiedrībās.

Valde: Aivars Pudāns, valdes loceklis.

Atbilstoši Sabiedrisko pakalpojumu regulēšanas komisijas izsniegtajai licencei Nr. A10015  SIA „Atkritumu  apsaimniekošanas Dienvidlatgales starppašvaldību organizācija” ir atļauts veikt sadzīves atkritumu apglabāšanu atkritumu poligonā „Cinīši”,  Demenes  pagastā, Daugavpils novadā.

SIA „AADSO” veiktā darbība saskaņā ar likuma „Par sabiedrisko pakalpojumu regulatoriem” 2.panta otrās daļas 5.punktu, ir valsts regulēta sabiedrisko pakalpojumu sniegšana. Regulators nosaka tarifu aprēķināšanas metodiku un tarifus. Līdz ar minēto, SIA „AADSO” sniedz pakalpojumu (sadzīves atkritumu apglabāšanu atkritumu poligonā) par tarifu, kuru nosaka valsts institūcija – Sabiedrisko pakalpojumu regulators.

SIA „AADSO” svarīgākie uzdevumi **2021.gadā**:

1. Nodrošināt efektīvu un videi draudzīgu atkritumu apsaimniekošanu Dienvidlatgales reģionā;
2. Nodrošināt kvalitatīvu atkritumu apsaimniekošanu Daugavpils administratīvajā teritorijā;
3. Sadarbības līgumi par atkritumu apsaimniekošanas pakalpojumu sniegšanu ar visām Dienvidlatgales pašvaldībām;
4. Veicināt ES un valsts finansējuma piesaisti, ilgtspējīgas darbības un attīstības nodrošināšanai;
5. Nodrošināt SIA “AADSO” resursu ilgtspējīgu un efektīvu izmantošanu;
6. Veicināt informācijas apmaiņu, izglītošanu vides un atkritumu apsaimniekošanas jautājumos.

**2022.gadā** SIA „Atkritumu apsaimniekošanas Dienvidlatgales starppašvaldību organizācija” savu darbību plāno atbilstoši atkritumu apsaimniekošanas valsts plāna mērķiem, kas ir:

- **novērst** atkritumu rašanos, palielinoties ekonomiskajai izaugsmei, un **nodrošināt** kopējā radīto atkritumu daudzuma ievērojamu samazināšanu, izmantojot maksimāli visas labākās pieejamās atkritumu rašanās novēršanas iespējas un labākos pieejamos tehniskos paņēmienus, palielinot resursu izmantošanas efektivitāti un veicinot ilgtspējīgākas patērētāju uzvedības modeļa attīstību;

- **nodrošināt** atkritumu kā resursu racionālu izmantošanu;

- **nodrošināt**, ka radītie atkritumi nav bīstami vai arī tie rada nelielu risku videi un cilvēku veselībai, atkritumi pēc iespējas tiek atgriezti atpakaļ ekonomiskajā apritē, it īpaši izmantojot pārstrādi, vai arī tiek atgriezti vidē noderīgā (piemēram, komposts), un, ka atkritumi tiek pārstrādāti pēc iespējas tuvāk to rašanās vietām;

- **nodrošināt** apglabājamo atkritumu daudzuma samazināšanu un atkritumu apglabāšanu cilvēku veselībai un videi drošā veidā.

2022. gadā Sabiedrība plāno turpināt savu darbību izvēlētajā virzienā ar mērķi gūt peļņu. 2022. gadā vadība paredz pakalpojumu sniegšanas apjoma rentabilitātes pieaugumu, jo ir paredzēts piesaistīt jaunus klientus. 2020. un 2021.gados Latvijas Republikā un daudzās citās valstīs ir stājušies spēkā ar koronavīrusa izplatību saistīti ierobežojumi, kas ievērojami samazina ekonomikas attīstību valstī un pasaulē. Nav paredzams, kā situācija varētu attīstīties nākotnē, un līdz ar to, pastāv ekonomikas attīstības nenoteiktība. Sabiedrības vadība nepārtraukti izvērtē situāciju. Pašlaik Sabiedrība turpina savu darbību un veic pamatdarbību saskaņā ar līgumiem, kas tika uzsākti 2021.gadā. Sabiedrības vadība uzskata, ka Sabiedrība spēs pārvarēt ārkārtas situāciju bez kompensējošo pasākumu palīdzību, ar saviem apgrozāmiem līdzekļiem. Sabiedrībai ir pietiekoša naudas plūsma, visi nodokļi tiek nomaksāti savlaicīgi un sabiedrības saistības tiek dzēsti termiņā. Tomēr šis secinājums balstās uz informāciju, kas ir pieejama šī gada pārskata parakstīšanas brīdī un turpmāko notikumu ietekme uz Sabiedrības darbību nākotnē var atšķirties no vadības izvērtējuma.

|  |  |  |
| --- | --- | --- |
| Galvenie finanšu rādītāji, EUR | 2021. | 2020. |
| Apgrozījums | 4 482 049 | 3 894 604 |
| Peļņa/ zaudējumi | 361 477 | 442 897 |
| Aktīvi | 5 464 559 | 5 370 119 |
| Naudas atlikums | 1 630 296 | 1 581 019 |
| Pamatkapitāls | 485 900 | 473 000 |
| Pašu kapitāls | 2 358 959 | 1 984 182 |
| Veiktās iemaksas valsts un pašvaldību budžetā | 3 134 519 | 2 787 924 |

*Informācijas avots*[www.aadso.lv](http://www.aadso.lv)